ตอนนี้มีอาการเจ็บหน้าอก มีตกขาวลักษณะเป็นน้ำสีขุ่นไหลเยอะมากทำให้มีอาการระคาย เดินขึ้นชั้น2ของบ้านก็เหนื่อยหัวใจเต้นแรง หายใจแรง ปวดหัว ง่วงนอนบ่อย ร้อนๆหนาวๆเหมือนจะไข้ อึดอัดในช่วงเช้า ไม่สบายตัว นอนไม่ค่อยหลับ แาการประมาณนี้คะ
สวัสดีค่ะ @อาการของการตั้งครรภ์ในช่วงแรกมักมีอาการแบบไม่เฉพาะเจาะจง และบางคนอาจไม่มีอาการผิดปกติใดๆค่ะ @ดังนั้นหาก ขาดประจำเดือนเกิน 2สัปดาห์แนะนำให้ทดสอบการตั้งครรภ์ดูนะคะ @ส่วนการตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ นั้นคิดว่า เป็นอาการตกขาวที่ผิดปกติ แต่ยังระบุสาเหตุไม่ได้นะคะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น แนะนำให้ไปพบสูตินารีแพทย์เพื่อรับการวินิจฉัยและรักษาต่อไปค่ะ